OS2faktor MFA

Implementeringsvejledning

**Version**: 1.1.0

**Date**: 02.05.2022

**Author**: BSG

Indhold

[1 Indledning 3](#_Toc102374957)

[2 Implementeringsplan 3](#_Toc102374958)

[3 Detaljer 3](#_Toc102374959)

[3.1 Afklaring af valg af Connectors og Klienter 3](#_Toc102374960)

[3.2 Forankring af OS2faktor i it/helpdesk i kommunen 3](#_Toc102374961)

[3.3 Udarbejde tilpasset brugervejledning til OS2faktor 4](#_Toc102374962)

[3.4 Installation af Connectors 4](#_Toc102374963)

[3.5 Installation af klienter 4](#_Toc102374964)

[3.6 Strategi for klientregistrering 4](#_Toc102374965)

[3.6.1 Kommunen registrere DeviceID på brugerne 5](#_Toc102374966)

[3.6.2 Bruger foretager NemID/MitID kobling 5](#_Toc102374967)

# Indledning

Dette dokument er den overordnede vejledning til ibrugtagning af OS2faktor MFA, og dækker de forskellige implementeringsaspekter.

Målgruppen er produktejer/projektleder for en given kommune.

Dokumentet består af en implementeringsplan, der lister de opgaver der ligger i en fuld implementering af OS2faktor MFA, og så en mere detaljeret gennemgang af de enkelte opgaver. Der henvises i flere af opgaverne til specifik dokumentation der dækker netop denne opgave.

# Implementeringsplan

En fuld implementering af OS2faktor MFA dækker over følgende opgaver, udført i den nævnte rækkefølge

1. Afklaring af valg af Connectors og Klienter
2. Forankring af OS2faktor i it/helpdesk i kommunen
3. Udarbejde tilpasset brugervejledning til OS2faktor
4. Installation af Connectors
5. Installation af klienter
6. Strategi for klientregistrering

# Detaljer

Ovenstående opgaver i implementeringsplanen er udpenslet nedenfor

## Afklaring af valg af Connectors og Klienter

OS2faktor infrastrukturen understøtter en række forskellige Connectors og Klienter.

En Connector er en integration, der gør det muligt at anvende OS2faktor MFA i en given kontekst. Fx er der en Connector til AD FS, der gør det muligt at anvende OS2faktor til logins gennem kommunens AD FS, og OS2faktor Login har i sig selv en indbygget connector til OS2faktor MFA.

En Klient er et stykke software eller hardware, der kan installeres på slut-brugernes enheder (desktop PC’ere, Chromebooks, Macs, smartphones, tablets, osv).

Kommunen bør forholde sig aktivt til disse, og overveje hvilke der ønskes ibrugtaget, og evt udarbejde en tidsplan for hvornår de enkelte Connectors tages i brug i kommunen.

## Forankring af OS2faktor i it/helpdesk i kommunen

Implementeringen af OS2faktor bør forankres i it og helpdesk i kommunen, da der både er tekniske opgaver (opsætning og konfiguration af Connectors), samt behov for at kunne supportere brugere der har problemer med at installere klient-softwaren.

Der er udarbejdet teknisk dokumentation, der dækker installation, konfiguration og overvågning af Connectors, som it-afdelingen kan anvende til deres opgaver.

Der er også udarbejdet vejledninger til installation og brug af de forskellige klienter, som helpdesk kan anvende til deres arbejde.

## Udarbejde tilpasset brugervejledning til OS2faktor

De brugervejledninger der er udarbejdet til OS2faktor er generiske, og det kan give mening for kommunen at tilpasse disse vejledninger, så de har kommunal branding, samt relevant kontaktinformation.

Det meste dokumentation findes som word dokumenter, der let kan tilpasses (se link i forrige afsnit).

Enkelte Connectors har også vejledninger indlejret i Connectoren. Her kan man tilpasse vejledningen under installation og konfiguration af denne. Dette vil fremgå af vejledningen til den enkelte Connector.

## Installation af Connectors

Når det er besluttet hvilke Connectors der skal tages i brug, foretages en installation af disse via den medfølgende vejledning.

Connectors leveres i relevante installations-programmer, som starter med en fornuftig standard-konfiguration der skal tilpasses lokalt behov.

Installationsvejledningerne er udarbejdet så opgaven kan udføres lokalt i kommunen af egne it-driftfolk. Driftsleverandøren tilbyder også support-ydelser på dette jf Driftsaftalen.

## Installation af klienter

De fleste klienter kan udrulles via Mobile Device Management (MDM) værktøjer, og det anbefales at kommunen anvender de standardværktøjer som de har etableret til dette.

Fx kan Microsoft SCCM/MDT anvendes til at udrulle Windows desktop klienten, og GSuites administrationskonsol kan anvendes til at udrulle Chrome klienten til Chromebooks.

Lignende MDM værktøjer kan anvendes til udruldning af Android og iOS apps til smartphones og tablets.

Den enkelte bruger kan også udføre manuel installation af klienterne via de app stores som klienterne er installeret i (Chrome Web Store, Google Play og Apple App Store).

## Strategi for klientregistrering

Connectors skal kende brugerens OS2faktor klient for at kunne gennemføre et succesfuldt 2-faktor login med brugeren.

En Connector har forskellige måder at fremsøge en bruger på, fx kan der laves opslag på

* OS2faktor ID fra medarbejderens OS2faktor klient
* CPR nummer på medarbejderen

For at disse opslag kan fungere, skal datagrundlaget for opslaget etableres. OS2faktor infrastrukturen understøtter forskellige muligheder for dette, og man bør overveje hvilken registreringsform man ønsker at sine brugere skal gennemføre. Det anbefales at vælge NemID koblingen så vidt muligt, da det administrative arbejde med registrering af klienter i så fald elimineres.

### Kommunen registrere DeviceID på brugerne

En registreret klient har et DeviceID. Hvis kommunen registrerer disse på deres brugere, og giver en given Connector (fx AD FS connectoren) adgang til denne information, kan Connectoren foretage login vha DeviceID uden at kende CPR nummeret på brugeren.

Dette er en administrativ tung opgave, og det anbefales at man anvender CPR nummer koblingen i stedet. Bemærk også at man formodentligt ikke kan anvende klienter registreret på denne måde i en NSIS kontekst.

### Bruger foretager NemID/MitID kobling

Alle OS2faktor klienter understøtter at brugeren laver en kobling til NemID eller MitID. Når en bruger gør dette, bliver det muligt for en Connector at fremsøge hvilke OS2faktor klienter en bruger har, alene ud fra brugerens CPR nummer.

Dette er den anbefalede registreringsmetode, og brugerne spørges om de ønsker at lave en NemID eller MitID kobling under installationen af klienten.